দক্ষিণী ছবি থেকে বলিউডে পা। কিন্তু হিন্দিটা যে ভাল বলতে পারেন না। অথচ ‘চাঁদনি’ (১৯৮৯) ছবিতে তাঁকেই টাইটেল সং গাইতে হবে। চ্যালেঞ্জটা নিয়েছিলেন শ্রীদেবী। এবং তাঁর সেই দক্ষিণী টানে উচ্চারণে গাওয়া ‘চাঁদনি’-র গানই হল সুপারহিট।
এই গান সম্পর্কে পরবর্তী সময়ে শ্রীদেবী বলেছেন, হিন্দিতে গান গাওয়াটা তাঁর কাছে দুঃস্বপ্নের মতো ছিল। পরিচালক সুভাষ ঘাইও একটি সর্বভারতীয় নিউজ চ্যানেলে জানিয়েছেন, ‘চাঁদনি’-র টাইটেল ট্র্যাক শ্রীদেবীকে দিয়ে গাওয়ানো নিয়ে টেনশনেই ছিলেন তিনি। কিন্তু শ্রীদেবীর সেই দক্ষিণী টান গাওয়া গানই ছবির সাফল্যের অন্যতম প্রধান কারণ হয়ে দাঁড়ায়।

এই বিষয়ে অন্যান্য খবর

প্রয়াত শ্রীদেবী! ভোর রাতের দুঃসংবাদে অন্ধকার বলিউডে


শুধু তাই নয়, ‘চাঁদনি’ ছবিতে শ্রীদেবীর হিন্দি নিয়ে টেনশনে থাকায় অন্য কাউকে দিয়ে শ্রীদেবীর সংলাপগুলি ডাবিংয়ের কথাও ভাবা হয়েছিল। চ্যালেঞ্জ নিয়েছিলেন শ্রীদেবী। সফলও হয়েছিলেন। শ্রীদেবীর মৃত্যুর পরে এই স্মৃতিগুলিই ফিরে এসেছে বলিউডে। পরিচালক সুভাষ ঘাইয়ের কথায়, তাঁর অভিনয় ক্ষমতা, এক্সপ্রেশন এতটাই শক্তিশালী ছিল যে ভাষাটা কখনওই শ্রীদেবীর সামনে বাধা হয়ে দাঁড়াতে পারেনি।